
O Volapiikaflens in vol lolik! 

In gased at pubon dil kilid yegeda nitedik e tidaliegik do “varbs mu 
bisarik”. Ye noe te varbs in Volapuk omna binons boso bisariks, abi samo 
subsats. Enu Volapukan: Danny Zhang < elonulom saki tefu vod: humenim 
(Lingl. ‘humanism’). Vod at ettimo pifomon fa ‘Arie de Jong’ de stamad: 
humen = Deut. ‘Humaniora’. Vod avonadikol at malon “studi vona Grekanik- 
Romanik as stab dugala ed as tida- e xamajafuds” (petradutol se Vodabuk 
Deutanapukik: ‘Duden’). Kludo “humenim” malon te eli ‘renaissance huma¬ 
nism’ (logolsos yegedi tefik in el ‘Wikipedia’). 

Bisar binon, das voiko as din balid el ‘huma- 
nisme’ adabinon, e stud tefik apubon pas poso. 

Too vod suemoda rigik: humenim < padefomon 
de vod suemoda telgredik: humen < fa feafoman 
Volapuka. El ‘J. M. Schleyer’ edatuvom vodi: 
humanist/'k = ‘humanistisch’ (“Grofses Worter- 
buch der Universalsprache volapuk. Vierte, sehr 
vermehrte Auflage”, 1888). De atos kanoy nilu- 
don, das vod Vona-Volapukik: humanist < tefon 
eli ‘Humanismus’. Liedo el ‘M. W. Wood’ apla- 
nom in “Dictionary of Volapuk”, 1889: “huma- 
nistik - humane; pertaining to the humanities”, 
kelos ba no veraton, bi els 
‘humanities’ no tefons eli 

’Humanismus’, ab elis ‘Geisteswissenschaften’ (= no- 
lavs tikala [‘human sciences’] tapladu natavs). 

Zuo nutimo sotiils votik ela ‘humanisme’ dabinons, 
kels no tefons studi vona Grekanik-Romanik, ab 
tikods menatik, voladalik, e ret. I sotul kilid dabinon, 
sevabo el ‘homaranismo’, kel kaladon kosrpopolani di 
‘Esperanto’. 

Gudikosi valik vipom oles, 





Humeniman: ‘Desiderius 
Erasmus Roterodamus’ 


Homaranisto': 
Laxcifal: ‘Brian R. Bishop’ 

VARBS MU BISARIKS VOLAPUKA (III) 

fa 'Daniel Morosof 

Klulos, das geb varba sekidik leadon no manioton patis nezesudik 
po tikodayumat omik (as sam, daloy no nunon, kin edunon bosi). 

Varb komplitik labu "leadon" i kanon reigulon leigupo me kusatifs 
tel, sodas kusatif bal malon dunolani bosa, kusatif votik — yegi 
(dabinani), kel sufon vobedi varba nesekidik. Sams: 

• No oleadol logon saludani olik rubikami (duns paostolanas: XIII, 
35; = No odunol so, das saludan olik ologon rubikami). 

• In menads buikum eleadom bevegon netis valik vegis lonik 
onsik... (bibapenad ot: XIV, 16). 

Po stukots komplitik somik dunolan i kanon panemon me demod. 
Sams: 

• Aleadof dakipon ome Uni, ed avedof sunado jimatan oma (= 
adalof, das adakipom lini). 

• ...leadolod dakipon ome i manedi! (gospul ma 'Matthaeus': V, 
40). 

• ...no leadolod sevon name nedetik ola utosi, kelosi nam detik 
ola dunon... (bibapenad ot: VI, 3). 

• If pardols eke sinodis omik, sinods papardons ome; if leadols 
dakipon eke sinodis, tan dakipon onis (gospul ma 'loannes': XX, 23). 

Ma diatek nulik, stukots ko kusatifs tel e ko kusatif sa datif binons 
vero leigatiks tefu od. Leigodolsos samis sokol: 

• Leadolod deadanis sepulon deadanis onsik! (gospul ma 'Lucas': 
IX, 60) 

• Sokolod obi! leadolod deadanes sepulon deadanis onsik! 
(gospul ma 'Matthaeus': VIII, 22) 

Semikna posod dunol tefu nenfumbidir dunalefomik pamaon dub 
subsat u ponop sa prapod "fa". Sams: 

• ...no leadob traiton obi fa ol as leigagredatan olik. 

• ...aleadoms sunado suadukon okisfa lomanan oksik, das... 

Varb "buedon" sumon ad varb enu pebejafol efe "leadon". Vod 

"buedon" ai pagebon ko nenfumbidir. Partisips e foms neyegik varba 
at no ekomadons in vodems pevestigol. Semikna ageboy sufalefomi 
varba sekidik at, sevabo: 

• ...els 'Cynthia'e 'Judith' pabuedofs komon... 

• ...pebuedob komon isio... 

3.4. El "buedon" 

No lecedob vodemadiledis et sio veratikis. Bo varb loveadik 
siamaroletik "budon" tuvemo aflunon gebi ela "buedon" po jenets 
et. 

If varb nesekidik duton lu neloveadiks, tan geboy kusatifi ad jonon 
utanis, kels folons budi. Sams: 

• Abuedom komon kapiteni... (gospul ma 'Marcus': XV, 24). 

• Etu soarfovik abuedof komon donufoi ok trubaduri kurugik. 

If varb nesekidik abinon loveadik, tan yegods modadilo pagebons 
kosomiko, efe ad jonon utosi, kelos kanon geton vobedi varba. Po 
jenets somik no veutos, kin(s) jenofukon(s) budis. Sams: 

• ...abuedom vokon klaniko lofudasapanis... (gospul ma 
'Matthaeus': II, 7). 

• ...abuedom deiddn... cilis... (bibapenad ot: II, 16). 

• ...ebuedom bumon sunagogi pro obs (gospul ma 'Lucas': VII, 5). 

• Ebuedob sakapon eli 'loarmes'... (bibapenad ot: IX, 9). 

• ...abuedom doniodugon eli 'Paulus' e blinon omi lo oms (duns 
paostolanas: XXII, 30). 

• Etu soarfovik abuedof dugon trubaduri nognafoi ok... 

Semikna posods, kels igetons budi, pamalons me subsat (ponop) 

in datif, sevabo: 

• ...abuedom promon ones, ad dakipon rafini licina, ed ad no 
migikon ko cils ela 'Cham' (= abudom, das apromons ad dakipon). 

• ...abuedom valon nagaraslafanes , kels adutoms lu skip ata, va 
aviloms pastadukon libio in pof balidkomol u va aviloms dunon fovo 
as lelivans sumatofu buds oka. 

Semikna po predikat komplitik labii "buedon" datif pagebon in 
Siam patedik ed anemon getani, as sam: 

• ...buedolds omi nunedon omes, dat... (gospul ma 'Lucas': XVI, 
28; els "oms" binoms getans nuneda). 

• Tan lebudans abuedoms desleiton omes k lot is, e gevon omes 
stafaflapis (duns paostolanas: XVI, 22; els "oms" binoms getans 
ponodas. Po jenet balid geba demoda buukobov sotuli votik, sevabo: 
"desleiton klotis de oms" pla "desleiton omes klotis"). 

Plago (pu ma diatek nulik e vodems se "Volapukagased pro Neda- 
napukans") varb komplitik labu "buedon" neai areigulon leigupo me 
kusatifs tel. Too cedob, das mog atosa dabinon. 

Po predikat komplitik labu varb pabejafol prapod "fa" id ajafidon 
ad malon utani, kel ifolon budi. Sams: 

• ...abuedom panon omi fa panan skilikun Lana Sola sulopikol. 

• ...abuedom sejedon eli 'Bertran De Vilamour' fa dunans grobalik 
okik de kased okik... 

3.5. El "koedon" 

Varb at i neai pagebon nen nenfumbidir. Partisips ela "koedon" 
no akomadons, do varb sekidik at astadon in fom neyegik, as sam: 

Akoedos memon obe lomi lonik obik... 

Balna varb sekidik at estadon in sufalefom, sevabo: 

...el 'Tossy' pakoedof golon lu bed tu dup: zul e laf... 

No lecedob fomi at veratiki. Bai ced obik, po jenet et tradutan 
asumadom stukoti seimik vodema rigadik. Jinos lu ob, das seku kod 
seimik tradutan avilom gebon sufalefomi, ab varb nesekidik abinon 
neloveadik, klu pamutom ad fomon sufalefomi de "koedon". Koso- 
mo in predikat komplitik dil nesekidik stadon in sufalefom, as sam: 

Ab ols, no koedolsod panemon rabinans! (gospul ma 'Matthaeus': 
XXIII, 8) 

If varb nesekidik predikata komplitik duton lu neloveadiks, tan 
subsat u ponop in kusatif po stukot at malon posodi dunol u yegi 
pakaladol tefu nenfumbidir mu veutik ma Siam. Sams: 

• ...koedom sulopikon soli love badikans e gudikans... (gospul ma 
'Matthaeus': V, 45; = <Fat> dunom so, das sol sulopikon...) 

• Tan akoedom golon omi domio... (gospul ma 'Marcus': VIII, 26). 

• Akoedom komon la ok degtelanis... (bibapenad ot: X, 32). 

• Koedolsod seadon omis in grups posodas luldeg! (gospul ma 
'Lucas': IX, 14) 

• ...dunans akoedons tonon timpunis e trompetis... 

• ...akoedom loadon ofi (gospul ma 'Marcus': I, 31). 

• Sol koedomod glofon e modikumon in ols lofi kol ods e kol 
valans, leigoasa obs lofobs olis! (pened balid de 'Paulus' elanes di 
'Thessalonica': III, 12) 

If varb nesekidik duton lu loveadiks, kusatif balik po predikat 
komplitik u malon posodi(s) dunol (a), u binon yegod kosomik (a). 
Sams: 

a) Lanai akoedon spikon omis (duns paostolanas: II, 4; = aspikoms); 
...asagom ad koedon koefon omi me lebatam... (bibapenad ot: XXII, 24); 

a) ...ladakor mo posods 18 akoedon lilon humi Vpa... (= aliloy humi). 

Nog un yet ot akoedom bukon po kurobukatedon: 'Tapper)' in 
'Sigmaringen' prinsipis volalafaba. 

Ab volakrig un 1914 dsplodulol akoedon buosenalon ye jenotis 
dkomol... 

...yudans abegoms ele 'Pilatus' ad koedon breikon logis omas, e 
desumon omis de krods (gospul ma 'loannes': XIX, 31). 

Varb komplitik labu "koedon" i kanon reigulon leigupo me 
kusatifs tel. Sams: 

• Tano 'Herodes'... akoedom nunon omis kuratiko timi, tu kel stel 
ipubon (gospul ma 'Matthaeus': II, 7; = oms anunoms timi) 

• 'Pilatus'... abinom tufibalik ad koedon senalon yudanis namati 
okik. 

Ab suvofikumo varb komplitik at areigulon me kusatif sa datif, efe 
datif amalon dunolani(s) tefu dun, panemon me varb 
nesekidik. Sams: 

• ...koedol senalon obe atosi vemo loldfiko! 

• Iba koedol lilon obes dinis bisarik (duns paostolanas: III, 26). 

• Ab abinos vero nemogik ad koedon votukon ome sludi omik... 

Balna dunolan sumik pemalon me ponop sa prapod "fa", sevabo: 

• ...akoedons blunedon okis fa om in el 'lordanis'... (gospul ma 
'Matthaeus': III, 6) 

3.6. El "jinon" 

Varb sekidik at pagebon e kobu varb nesekidik in nenfumbidir, e 
soelolo. Partisips e sufalefoms ela "jinon" no akomadons. Asi po 
jenets varbas sekidik valik votik fovikumo pabejafolas, dils predikata 
komplitik labu "jinon" lolofiko, efe gramatiko e siamo, dutons lu 
subyet bal, klu fikuls modik no suikons. 

If el "jinon" pagebon kobu nenfumbidir, tan geb yegodas e 
demodas po predikat komplitik sekidon de patofs reigulik varba 
nesekidik. Sams: 

• jinol kredon plu omi ka obi it; 

• mot oma no plu jinof nitedalukon omi; 

• atos ajinon kodon eli 'Tossy' ad mediton; 

• logs manas ajinons konon ofe, das abinof te "vemo komunik"; 

• ajinom eglomon fati pdfik oka; 

• no ajinof logon omi. 

Varb nesekidik kanon stadon in sufalefom, sevabo: 

• Ma ced semanas valemapukasakad jinon patuvedon ainog no 
saidiko. 

Varb suvofik po "jinon" binon el "binon" (sa ladyek u subsat 
sokiks). Sams: 

• ajinom binon fenik; 

• atos jinon binon lu om miniludik; 

• playot ajinon binon milagiko fredik e iabik; 

• latikan ajinom binon peradan. 

El "binon" kanon pamoadon (kosomo fo ladyeks), klu vod "jinon" 
jafidon as varb neloveadik nemirik, as sam: 

• atan ajinom go no stunik; 

• mem omik ajinon fagik ad sumodon ko fum tuvemik vodi alik 
pareidol; 

• nam ajinon nu po ob boso dredalukol; 

• atos ajinon lu of ga neluveratik; 

• iuxuod ajinon naudodik lu of; 

• play at ajinon po om feinik; 

• spad lolik... jinon lu of as gufur dredabik levemo dibik. 

Fom neyegik "jinos" jafidon as predikat dila ninii pluset. Dil somik 
pluseta kosomo binon ma gramat cifaset, do sekidaset ninadon nuni 
veutikun. Stukots sokol binons suvofiks: jinos, das; jinos, asva; jinos 
lu, po ek. Sams anik: 

• ajinos po om nemogik, das no ilogomov nimi ifugol, do kel 
agevom kupedotis so veratikis; 

• ajinos so po ob, asva vog oma atononov lu ob dese spad dumik 
u dese sep; 

• alo ajinos nesiamik ad leadon bufo suikon tikodis dredala; 

• ajinos, asva no asevom lifamodi votik; 

• jinos, das labulol no nenmeritabo pladi obik; 

• tumagalan, kel adebom, asa jinos, moni no nemodik sole: 
'La r rogue'... 

Vilob kupalukon, das varb Volapukik "jinon" neforo reigulon me 
datif distidu varbs leigatik se puks difik. In Volapuk geboyod prapodis 
"lu, po", ab no datifi! 

Vuset: "so jinos" < balna akomadon, sevabo: 

Nog du pulatimil, ed obs — so jinos — oparidikobs! 

Balna seku pol el "jinon" pasokon fa "ad", sevabo: 

...nelab at ajinon ad suukon po of mediti. _> 

3.7. El "kluladon" 

Varb sekidik at pagebon e kobu varb nesekidik in nenfumbidir, e 
soelolo. Sufalefom ela "kluladon" neai akomadon, do nenfumbidir 
sufalefomik pagebon po varb sekidik at. Balna partisip varba at 
akomadon, sevabo: 

Gased obinon bufiko timapenad telmulik. Pd neod kluladol 
opubon pluna. 

Gevob samis geba ela "kluladon" kobu nenfumbidir: 

• Volapuk akluladon binon plago gebovik; 

• akluladom binon hilepul gudikun brigada; 

• cifodans Reigana kilid kluladoms binon nefleniks ta tikamagot 
valemapuka; 

• col, ad kel akluladof I a bon patofis peflagol valik; 

• i malads difik nimas kluladons pekodon dub virud. 

Fom neyegik "klulados" kanon binon predikat dila ninu pluset. 
Stukots sokol dabinons: klulados, das; asa klulados; klulados se, seku 
bos; klulados lu ek. 

Eko! sams anik geba foma neyegik: 

• eklulados lu obs, das kadaman: 'Pietro Poletti' ya sis lunup 
eloveikom de dabinop ini lananop; 

• if klulados seku zdt londfik sanana skilik, das binom nesanoviko 
lienetik; 

• soasa klulados se lopikos, Vpamuf eperon dub deadam oma 
komipani lezilik a nenfeniki; 

• ‘Antonio' abinom Litaliyanan, asa aklulados saidiko seku nem 
omik; 

• das 'Simon' no abinom man neveutik, klulados suadukolo se 
penads fa om peposbinukols. 

Po tikodayumats anik el "kluladon" pagebon as varb neloveadik 
efe lolofiko nesekidik in sinif "plago pablofon". Sams: 

• nol at kanon kluladon seku tradutod; 

• tefu maks at remial gretik dabinon, kelos kluladon seku set; 

• i dofs smalik anik, kels ikluladons plago, pamoukons; 

• in kobikams ai lof gretik omik pro Vp. akluladon. 

3.8. El "bleibon" 

Varb "bleibon" binon mu nenitedik se varbs sekidik. Ai pagebon 
kobu varb nesekidik in nenfumbidir stadol. No labon partisipis, sufa- 

lefomi, fomi neyegik. Kionautik varb at binon! Patof te bal binon 
pluuneplu nitedik, sevabo: kanoy gebon kobu "bleibon" nenfum- 
bidiri sufalefomik. 

Saitob vodemadiledis anik ko "bleibon". Kupetob, das ma biba- 
penads kosomo predikat komplitik labu "bleibon" petraduton ini 
Rusanapuk me vod bal. 

• ...stel, keli ilogoms in lofud, afogolon omis, jus ableibon stebon 
sus plad, ko cil adabinom (gospul ma 'Matthaeus': II, 9). 

• No ston bal obleibon seaton su votik nes podistukon (gospul ma 
'Matthaeus': XXIV, 2). 

• Bleibolsod seadon is, jus uplekob us! (bibapenad ot: XXVI, 36). 

• If regan komipon ta ok it, tan regan no kanon bleibon dabinon 
(gospul ma 'Marcus': III, 24). 

• Ableibom ye seilon, ed agespikom nosi (bibapenad ot: XIV, 61). 

• ...demu atos fredob, ed obleibob fredon (pened de 'Paulus' 
elanes di 'Philippi': 1,18). 

• ...desirob ad mogolon ad binon ko Kristus, bos kel binon vipa- 
bikun, ab bleibon lifon binos zesudikum demu ols (bibapenad ot: I, 
23-24). 

• If bleibolslekredon vodis obik... (gospul ma 'loannes': VIII, 31). 

• ...bleibob paldfon fa om (bibapenad ot: XV, 10). 

• Mutobs bleibon vobon ad jenofukon diali obsik... 

Fovot ofovon. 


KORAKOT TEFU GASEDS YUNULA, YULULA E GUSTULA 

slit —► slitod 

In gaseds pemaniotol akanols reidon konoti do jenots bisarik tefu flitom, kel 
supo inepubon e poso apubon pluna. Kod atosa ajinon binon nenomad in 
binod tima e spada. Nolavans aniludons pubodi, keli anemons: ‘rift’ (Lingl.) 
in spad e tim. El ‘rift’ at pitraduton neverato medu vod Volapukik: “slit”. 

Ye vod: slit < malon duni u vobedi (= ‘act of splitting’) varba: sliton (lov.). 
Sek slita binon "slitod”. 

Dub liegof Volapuka nog varbs sumik tel dabinons, sevabo els “sleaton” 
(net.) e “sleiton” (lov.). Sams: 

Sak sleaton —> nu sleatod binon in sak. 

Asleitoms klotis okik = ‘they tore their clothes to shreds’. 

Soldats adesleitoms ome klotis = ‘the soldiers tore the clothes from him’. 
Dogs adasleitons jipis tel = ‘the dogs mauled two sheep’. 

Ai studoyod kalofiko vodabuki e vodemis, bua geboy vodi! 





